স্বাৱলম্বিতাৰ উৎস বিচাৰি । Assamese Story by Mahendra Chandra Rabha\nHomeঅসমীয়া গল্প স্বাৱলম্বিতাৰ উৎস বিচাৰি । Assamese Story by Mahendra Chandra Rabha\n----স্বাৱলম্বিতাৰ উৎস বিচাৰি----\nৰাজেশৰ মন ব্যৱসায় কৰাৰ । কিন্তু সি কি ব্যৱসায় কৰিব ? তাৰকাৰণে সি বিভিন্ন ঠাই ভ্ৰমণ কৰিলে । বিভিন্ন ঠাইৰ বিভিন্ন উদ্যোগবোৰ আৰু পশু-পালনৰ ব্যৱস্হাবোৰ অধ্যয়ন কৰিবলৈ আৰম্ভ কৰি দিলে ।\nকাঠফুলাৰ দৰে সৃষ্টি হোৱা কিছুমান গাঁৱৰ ঘৰৰ চোতালতে উন্নত জাতৰ গাহৰি পালন কৰি আৰু ভিন্ন উদ্যোগৰ দ্বাৰাই মানুহে অলেখ টকা উপার্জন কৰি স্বাৱলম্বী হ'বলৈ সক্ষম হৈছে সঁচা , কিন্তু তাৰ লগতে আৰু এটা উপার্জন হৈ আছে । সেইটো হ'ল ' ' প্রদূষণ ' ।\nপৃথিৱীৰ শ্রেষ্ঠ জীৱৰ সৃষ্টিত প্রতিষ্ঠিত হোৱা ভিন্ন উদ্যোগ আৰু গাহৰি পালনৰ পৰা নির্গত হোৱা বিষাক্ত গেছ , বিষাক্ত দ্রব্যই মাটি , বায়ু , পানী ,পৰিৱেশ নষ্ট কৰি পেলাইছে । বিষাক্ত দ্রব্যবোৰে মাটিৰ ভিতৰি-ভিতৰি গৈ গৈ কুঁৱা ,দমকল ,পুখুৰী আদিৰ পানী বিষাক্ত কৰি পেলাইছে । তাৰ বাবে আমি পানী পৰিশোধন কৰি খাবলগীয়া হৈছে ।\nআনৰ জীৱন ধ্বংস হোৱা কোনো ধৰণৰ কাম নতুবা ব্যৱসায় কৰিব নালাগে বুলি জ্ঞানীসকলে কোৱা কথা কিতাপত পঢ়া ৰাজেশৰ মনত আছে । সেয়ে সি ব্যৱসায়ৰ অধ্যয়ন কৰা কার্য বাতিল কৰি জনার্দ্দন নামৰ এজন জ্ঞানী পণ্ডিতৰ ওচৰত গৈ উপস্থিত হ'ল ।\nৰাজেশ : " ছাৰ,নমস্কাৰ ।"\nজনার্দ্দন : " সুখী হোৱা বাচা । কোৱা । তোমাৰ অভিলাষ কি ? "\nৰাজেশ : " মই গাহৰি পালন আৰু উদ্যোগৰ ব্যৱস্থাবোৰ চাই দেখিলোঁ যে এইবোৰে মানুহৰ জীৱন যাত্রাৰ পথ ধ্বংসলৈ লৈ গৈ আছে । "এনেদৰে ৰাজেশে পোৱা সকলো অভিজ্ঞতাৰ কথা পণ্ডিতজনক জনালে ।\nজনার্দ্দনে ৰাজেশৰ কথা শুনি সকলোৰে উপকাৰত অহা ব্যৱসায় কৰাৰ কথা ক'লে । উদাহৰণস্বৰূপে, ফল-মূলৰ উদ্যান, ৰবি শস্য, ফুলৰ উদ্যান, বনৌষধি উদ্যান, গৰু-ছাগলী পালন ইত্যাদি । গৰুৰ পৰা গাখীৰ পুষ্টিকৰ খাদ্য পাব পাৰি আৰু গোৱৰ উত্তম সাৰ হিচাপে পোৱা যায় । গোৱৰ সাৰে মাটি সজীৱ কৰি ৰাখে আৰু ধৰণী সেউজ হৈ থাকে । ফলত বায়ু, পৰিৱেশ নির্মল হয় ।\nএই কথা জানিব পাৰি ৰাজেশে তাকে কৰিবলৈ মনস্থ কৰিলে ।\nমহেন্দ্ৰ চন্দ্ৰ ৰাভা ।
